14.4.2023
DA
Den Europæiske Unions Tidende
C 132/31 Onsdag den 5. oktober 2022
— der henviser til Kommissionens meddelelse af 3. marts 2021 med titlen »En Union med lige muligheder: Strategi for rettigheder for personer med handicap 2021-2030« (COM(2021)0101), — der henviser til Kommissionens forslag til Rådets direktiv om gennemførelse af princippet om ligebehandling af alle uanset religion eller tro, handicap, alder eller seksuel orientering (COM(2008)0426), — der henviser til Rådets direktiv 2001/55/EF af 20. juli 2001 om minimumsstandarder for midlertidig beskyttelse i tilfælde af massetilstrømning af fordrevne personer og om foranstaltninger, der skal fremme en ligelig fordeling mellem medlemsstaterne af indsatsen med hensyn til modtagelsen af disse personer og følgerne heraf (15) (direktivet om midlertidig beskyttelse), — der henviser til forespørgsler til mundtlig besvarelse til Rådet og til Kommissionen om situationen for romaer, der bor i bosættelser i EU (O-000022/2022 — B9-0018/2022 og O-000023/2022 — B9-0019/2022), — der henviser til forretningsordenens artikel 136, stk.
5, og artikel 132, stk.
2, — der henviser til forslag til beslutning fra Udvalget om Beskæftigelse og Sociale Anliggender, A. der henviser til, at EU's værdier fortsat gælder i et samfund, der respekterer mangfoldighed, ikkeforskelsbehandling, tolerance, retfærdighed, solidaritet og kønsligestilling; der henviser til, at medlemsstaterne har et særligt ansvar for at sikre disse værdier for alle, herunder romaer; B. der henviser til, at »roma« er en samlebetegnelse, der omfatter en lang række forskellige folk med romabaggrund såsom romaer, sinti, kale, romanichal og boyash/rudari; der henviser til, at den også omfatter grupper såsom ashkali, egyptere, yenish, dom, lom, rom og abdal samt rejsende folk, herunder etniske rejsende eller dem, der administrativt betegnes som »gens du voyage«, og folk, der identificerer sig som sigøjnere, tsiganes eller tziganes, uden at deres specifikke særpræg fornægtes; C. der henviser til, at romaerne er Europas største etniske mindretal; der henviser til, at en uacceptabelt høj procentdel af romaer i Europa stadig lever i fattigdom og social udstødelse og under ekstremt udsatte, usikre forhold med overbefolkning i segregerede landdistrikter og byområder; der henviser til, at problemet med romaer, der bor i bosættelser ikke er begrænset til ét land, og at der derfor er tale om et europæisk problem, der skal behandles som sådant; der henviser til, at geografisk adskillelse er hovedårsagen til og gensidigt forstærker den ulige adgang til sundhedspleje, tidlig børnepasning og uddannelse, beskæftigelse og vigtige tjenester, herunder adgang til veje, vandforsyning, sanitet, kloakering, elektricitet og affaldsindsamling; der henviser til, at den ikke blot har fysiske og økonomiske konsekvenser, men også psykologiske og sociologiske konsekvenser for både enkeltpersoner og samfundene; der henviser til, at fattigdom mellem generationerne i romabosættelser er af socioøkonomisk karakter med alvorlige konsekvenser for romaernes fysiske og mentale sundhed og trivsel, livsmuligheder og gennemførelsen af deres grundlæggende menneskerettigheder; D. der henviser til, at romaerne står over for en højere grad af lav arbejdsintensitet, jobusikkerhed og arbejdsløshed, og at de ofte befinder sig i atypiske eller usikre ansættelsesforhold, hvilket hindrer deres adgang til arbejdsløshedsordninger og pensionsrettigheder; der henviser til, at romaer mangler beskæftigelsesnetværk og udsættes for forskelsbehandling, hvad angår adgang til beskæftigelse samt på arbejdspladsen og også er koncentreret i socioøkonomisk ugunstigt stillede regioner; der henviser til, at de 6 mio.
romaer, der er bosiddende i EU, udgør en betydelig og voksende del af EU's befolkning og rummer et kolossalt potentiale, som det kun vil være muligt at realisere, hvis deres beskæftigelsessituation og sociale inklusion forbedres; E. der henviser til, at i henhold til EU-MIDIS II angav kun én ud af fire romaer på 16 år og derover, at de var i beskæftigelse eller selvstændigt erhvervsdrivende som deres hovedvirksomhed, og at romakvinder angav meget lavere beskæftigelsessatser end romamænd — 16 % sammenlignet med 34 %; der henviser til, at de unges situation var særlig foruroligende, eftersom i gennemsnit 63 % af romaerne var NEET (ikke i beskæftigelse eller under uddannelse) sammenlignet med EU-gennemsnittet på 12 %; der henviser til, at resultaterne for denne aldersgruppe også viser en betydelig kønsskævhed, idet 72 % af unge romakvinder blev klassificeret som NEET sammenlignet med 55 % for unge romamænd; der henviser til, at dette står i stærk kontrast til resten af befolkningen (35 %); der henviser til, at hele 80 % af romaerne blev angivet til at ligge under deres lands fattigdomsrisikotærskel; der henviser til, at hver tredje roma boede i en bolig uden postevand, og at hver tiende roma boede i en bolig uden elektricitet; der henviser til, at hvert tredje romabarn oplevede, at et af deres familiemedlemmer gik sulten i seng mindst én gang om måneden, og at næsten halvdelen af romaerne i alderen 6-24 år ikke gik i skole;
(15)
EFT L 212 af 7.8.2001, s.
12.